Foto: Inquam Photos / Octav Ganea

Dan Voiculescu este audiat în calitate de martor.

În ianuarie, procurorii DNA s-au autosesizat în cazul cărților scrise de deținuți în închisoare pentru a beneficia de o reducere a pedepsei cu 30 de zile.

Fostul senator a scris zece cărţi începând cu 2014, de când este închis în Penitenciarul Rahova. Printre titluri se numără Omenirea încotro, A patra cale, Dezvoltarea economică durabilă sau Teoria Valorii.

Fostul demnitar a fost condamnat definitiv la 10 ani de detenţie pentru privatizarea frauduloasă a Institutului de Cercetări Alimentare.

Scrierea celor zece cărţi i-ar fi redus pedeapsa cu un an.

În ianuarie, prevederea legală care ar fi permis reducerea pedepsei în acest context a fost suspendată prin OUG.